《和李文叔见招》
宋代·周行己

杜曲林泉可寄年，功名富贵有危颠。囊中佳句浑轻与，海内名方莫浪传。

赤脚拿舟能楚些，明眸度曲解回旋。且过叔度留终日，未问他年骑锦鞯。

作者简介：温州永嘉人，字恭叔，号浮沚。哲宗元祐六年进士。师事程颐。徽宗崇宁中，官至太学博士。后为齐州教授，发明中庸之旨，邑人始知有伊洛之学。大观三年，罢归，筑浮沚书院以讲学。宣和中，除秘书省正字。有《浮沚集》。